《下岩寺》
宋代·郭印

云安欣及境，小刹为徘徊。
殿阁随岩展，轩窗向水开。
僧虽持钵出，客自舣舟回。
欲住无留计，幽怀亦畅哉。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。